CELEX: 22017D1825
Language: lt
Date: 1449792000000
Title: 2015 m. gruodžio 11 d. EEE jungtinio komiteto sprendimas Nr. 314/2015, kuriuo iš dalies keičiamas EEE susitarimo IV priedas (Energija) [2017/1825]

12.10.2017   
               
               
                  LT
               
               
                  Europos Sąjungos oficialusis leidinys
               
               
                  L 263/33
               
            EEE JUNGTINIO KOMITETO SPRENDIMAS
      Nr. 314/2015
      2015 m. gruodžio 11 d.
      kuriuo iš dalies keičiamas EEE susitarimo IV priedas (Energija) [2017/1825]
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
      kadangi:
      
                  (1)
               
               
                  į EEE susitarimą turi būti įtrauktas 2013 m. kovo 1 d. Komisijos sprendimas 2013/114/ES, kuriuo nustatomos gairės, kaip valstybėms narėms pagal Europos Parlamento ir Tarybos direktyvos 2009/28/EB 5 straipsnį apskaičiuoti skirtingų technologijų šilumos siurbliais išgaunamos atsinaujinančių išteklių energijos dalį (1), su pataisymais, padarytais OL L 8, 2014 1 11, p. 32;
               
            
                  (2)
               
               
                  Europos Parlamento ir Tarybos direktyva 2009/28/EB (2) netaikoma Lichtenšteinui, todėl Sprendimas 2013/114/ES netaikomas Lichtenšteinui;
               
            
                  (3)
               
               
                  todėl EEE susitarimo IV priedas turėtų būti atitinkamai iš dalies pakeistas,
               
            PRIĖMĖ ŠĮ SPRENDIMĄ:
      1 straipsnis
      EEE susitarimo IV priede po 45 punkto (Komisijos sprendimas 2011/13/ES) įterpiamas šis punktas:
      
                  „46.
               
               
                  
                     32013 D 0114: 2013 m. kovo 1 d. Komisijos sprendimas 2013/114/ES, kuriuo nustatomos gairės, kaip valstybėms narėms pagal Europos Parlamento ir Tarybos direktyvos 2009/28/EB 5 straipsnį apskaičiuoti skirtingų technologijų šilumos siurbliais išgaunamos atsinaujinančių išteklių energijos dalį (OL L 62, 2013 3 6, p. 27), su pataisymais, padarytais OL L 8, 2014 1 11, p. 32.
                  Sprendimas netaikomas Lichtenšteinui.“
               
            2 straipsnis
      
         Europos Sąjungos oficialiojo leidinio EEE priede skelbtinas Sprendimo 2013/114/ES, su pataisymais, padarytais OL L 8, 2014 1 11, p. 32, tekstas islandų ir norvegų kalbomis yra autentiškas.
      3 straipsnis
      Šis sprendimas įsigalioja 2015 m. gruodžio 12 d., jei pateikti visi pranešimai pagal EEE susitarimo 103 straipsnio 1 dalį (*1).
      4 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
      
         Priimta Briuselyje 2015 m. gruodžio 11 d.
         
            
               EEE jungtinio komiteto vardu
            
            
               Pirmininkė
            
            Oda SLETNES
         
      
      
         (1)  OL L 62, 2013 3 6, p. 27.
      
         (2)  OL L 140, 2009 6 5, p. 16.
      
         (*1)  Konstitucinių reikalavimų nenurodyta.